
a pagjine 10 
MUSICHE 


Al torne "Suns", 
festival de cjançon 
multilenghe. 

I risultâts dal Festival 


pagjine 5 
GNOVE FIESTE 
Fieste dal Friûl 
"cuintrihalloween": 
un sucesson 
a Rivignan 


a pagjine 3 
MEMORIE 


Un grant poete 

e un mit plen di bontat: 
i nestris ricuarts 

di Pierluigi Cappello 

e Luciano Lunazzi 


a pagjine 4 
CUNVIGNE 


Conference regjonal 
su la situazion 

de lenghe furlane 
ai prins 

di Dicembar 


IL SENS DI APARTIGNINCE 
A UN POPUL 


1 Friùl al è fat di une grande 

varietàt di mùts di jessi e di 
sintîsi. Par altri, lis nestris tieris 
a àn viodùt intai secui transità 
popui che a vignivin di Est tant 
che di Ovest. Int che e à decidût di 
fermàsi intai nestris teritoris in mùt 
stanziàl, inricjint la eterogjeneitàt 
de essence furlane: un popul 
composit e plen di tradizions 
origjinariis di dute la Europe. Jessi 
furlans al nas de storie di une 
patrie che e scomence de Livence 
e e finìs intal Timau, e che e à tal 
centri il fum Tiliment, cemàt che 
— sul finî dal ‘500 — le descriveve 
intune cantiche felice Erasmi 
di Voleson. 
_E pûr, e je vuê ne vulgata cressinte 
che e volarès dividi la part dal Friùl 
Ocidentàl, identificade dispès cu la 
definizion secje di “Pordenonés”, 
dal rest dal teritori mari di origjin. 
Cheste diferenziazion o aspirazion 


La cuistion catalane e va indevant 
a disglagnàsi su doi plans che no si 
tocjin: chel unionist e chel indipen- 
dentist. 

Suntun plan e je la rigjiditàt dal unio- 
nisim, che al vàl imponi la so posi- 
zion, ma nol cîr soluzions. Al pàr che 
in Spagne no si domandin ce rapuart 
mai che a podaran vê cu la Catalogne, 
cuant che une part dongje de metât 
de popolazion e vôl la indipenden- 
ce e une maiorance tant plui largje 
no acete la prepotence, la violence, 
lis bausiis, la incapacitât politiche di 


Madrid. 


DI FAT IN SPAGNE E JE LA AUTO- 
DISTRUZION DI UNE DEMOCRA- 
ZIE DEBILE, CHE NO À MAI TAIÂT 
IL SO LEAM CUL FRANCHISIM: 
par mantignî la unitàt monolitiche 
de Spagne, fondade ancje su la pre- 
dazion economiche de Catalogne, si 
sdrume la costituzion, propit intant 
che si declare di difindile. Si fasin e 
si disfin lecs daùr de bisugne, si acuse 
di ribelion violente int pacjifiche, si 
presee i poliziots che a àn bastonàt lis 








e Markus Maurmair 


e cjape fonde massime di, 
une crisi economiche E 






e sociàl palese che e 
à segnàt di dongje il 
Friùl Ocidentàl e che 
in chescj agns e je 
stade tradusude 
intun dissen 
neocentralist che 

al à puartàt 
alanulament dai 
fondaments de nestre autonomie 
speciàl. 

_Cu la nassite de Provincie di 
Pordenon, si jere dade dignitàt aes 
variis animis che a componin la 
nestre Regjon, stant che a Triest 

e jere stade assegnade la capitàl, 
intant che Udin al deventave 
centràl par dimension teritoriàl e 
popolazion. 

_Il tierg tassel al jere la anime plui 
venite dal popul furlan. In chest 
mùt, chestis variis identitàts a 





r ma e 


àn podût convivi e 
prosperâ intai agns de 
Vuere Frede e ancje plui 
in là. 

_Lis pulsions bande un 
Friùl, disin “Udincentric”, 
dopo la cancelazion de 
Provincie di Pordenon 

e il dismantelament di 
tantis istituzions dal Friùl 
Ocidentàl, a nudrissin fuarcis 
centrifughis che a sburtin lis tieris 
al margjin dal Friùl bande il Venit. 

_A son tancj i segnài che a 

confermin i sintiments dal 

Friùl Ocidentàl, che par proprie 

incapacitàt di rapresentance 

politiche e istituzionàl nol è stàt fin 
cumò in stàt di legjitimà lis propriis 
dibisugnis e i spazis di esistence. 

_A chest, si zonte la malscuindude 

convinzion di cui che al stime che 

al sedi rivàt il moment di Udin par 
concretizà fantasiis di omologazion 


unioniscj e indipendentisc]j 
indevant cence dialic 


vecjutis, si met in galere inocents par 
ricatà cui che al à une idee contrarie 
a ché dal guvier, i judics a agjissin par 





ordin dal guvier. Pal moment, in non 
de stabilitàt, la Europe al somee che 
no fasi nuie, ma o rimarchi doi con- 


Cuistion catalane: 








che a son cuintri la nestre storie 
secolâr: dopo la cancelazion 

des provinciis dal ordenament 

dal Friûl-Vignesie Julie, si rint 
necessari un gnûf model che al 
sepi rapresentâ lis variis animis 
che di secui a costituissin il nestri 
Friûl. Ce che al reste sul cjamp a 
son i Comuns e la Regjon. 

_ Dome une aleance tra lis 
aministrazions locâls e permetarà 
un vêr dialic ae pâr cul ent Regjon, 
cussì di mantignî dongje dal citadin 
il control de machine publiche. Sul 
fat de rapresentativitât, al covente 
invezit un moviment che al sepi dâ 
sintesi a dutis lis animis dal Friûl, 
puartant il dialic tra teritoris: un 
partît politic fondât sul obietîf 

di federâ lis animis autonomistis 
furlanis. 

_Isal un dissen masse utopic? 

A chei che a vignaran, la sentence 
grivie. i 


cets: «in non de stabilitàt», al vàl dî 
che lis robis a cambiaran par vie che 
la strategjie unioniste e cree dome in- 
stabilitàt; «al somee», al vûl dî che sot 
de superficie diplomatiche a sucedin 
tantis robis. 


SU CHEL ALTRI PLAN SI MÒF 
L'INDIPENDENTISIM. Pal mo- 
ment i mancje supuart internazional 
e al à un supuart popolàr grant, ma 
no avonde di garantî une vitorie svel- 
te e nete. Par cuintri al dimostre une 
grande elasticitàt tatiche, nol à pòre 
di passà dal brag di fier ae elusion dal 
aversari,disorientantilguvier di Rajoy, 
ancje cun acrobaziis (la indipendence 
sospindude a pene declarade, lis ele- 
zions prime anunziadis e dopo invezit 
cambiadis cuntune proclamazion de 
republiche, Puigdemont “esiliàt” in 
Belgjiche...) che i indipendentiscj stes 
di prin bot no capissin, ma che po in 
curt a acetin. 

La partide e va indevant, ma pal mo- 
ment al somee che ancje se al sarà 
dificil che la Catalogne e vinci, al è 


sigûr che la Spagne e pierdarà. Il 


de Cjancon Furlane: 
gare ma ancje scuele 


© 





La uniche 
pussibilitàt 
al è il riviel 
dai furlans 


AI podarès someà che no 
vedin nissun gjenar di rapuart, 
ma il risultàt dal referendum 
in Venite i atacs al sisteme 

de Regjon F-V] a segnalin 


concomitancis pericolosis. 


sk Ché plui macroscopiche, 
naturalmentri, e je chê di 
ecuiparà il prossim nivel 
istituzionàl de Serenissime a 
chel de specialitàt. Tentatîf di 
realizazion dificil intal imediat, 
viodùt il detàt costituzionAl, 
ma che al met lis basis 

par une rinovade prove di 
macroregjon. Par passà di fat 
il scoi, la anession de bande 

di Vignesie des confinantis 
speciàls Trentin e Friùl-V], e 
podarès rapresentà il rimandel 


di doprà. 


> Chel altri pericul al 

è rapresentàt dal assalt 
sintomatic a cualchi setòr 
regjonàl strategjic. O fevelìn 
de scjalade, dute cuvierte, al 
sisteme traspuarts de bande di 
societàts, dutis in cualchi mùt 
leadis a Ferrovie dello Stato, la 
stesse aziende che si è metude 
di traviers intal bant pal 
traspuart public local, impedint 
cui siei ricors ae cuardade 
furlane la gjestion dal stes. 


> Cui che ancjemò une 
volte al reste fùr di chestis 
manovris al risulte il puart di 
Triest, simpri plui svincolàt 
(al va indevant a pagj. 2) © 

LA PIERDITE DI 


PIERLUIGI CAPPELLO, 
IL PLUI GRANT POETE 


€ (di pagj. 1) 
La uniche pussibilitàt 


al è il riviel dai furlans 


dai destins dal Friùl e proietàt 
intune logjiche che e cjale in 
maniere esclusive al interès 

de citàt juliane, dal so teritori 
ristret. Altri che teritori daùr 
dal puart e disvilup pes impresis 
furlanis. 


= Sul plan de rapresentance 
politiche il Rosatellum, dal 
non dal senatòr triestin dai 

PD Rosato, al rint cuasi 

une barzalete la pussibilitàt 
democratiche de bande des 
minorancis linguistichis di podê 
elei un propri rapresentant, in 
barbe ae lòr tutele. 

Chi e esist, viodudis lis 

barieris previodudis, une sole 
pussibilitàt, ven a stài ché di un 
grant riviel de bande dal popul 
furlan al strapodé dai partîts 
talians e il vòt di masse a un 
candidàt autonomist. 

Dificil ciert, ma no impussibil. 


> Insume, cheste legjislature 
fine de zonte Serracchiani no 
dome nus lasse lis ruvinis di 
chés che ur disin riformis de 
sanitàt, vuê in maniere clare 
sot acuse de bande di dute la 
classe mediche e dai pazients, 
une division nefaste de unitàt 
dal Friùl cun chés Uti che a 
son daùr a dimostrà dute la lòr 
pocjece e inutilitàt, ma ancje un 
vueit pericolòs di valence sul 
plan de politiche nazionîl. 


K Par fortune che o vevin di 
pesà di plui in graciis dal ràl de 
governadore dentri dal so partît. 
Salacor no conte plui nuie jê, e 
nancje il Pd nol scherce. E 





DANUS 
UNE MAN! 





Se tu vuelis fà une 


donazion ae nestre 
riviste tu puedis falu 
midiant bonific. 
IBAN: IT32 V063 4063 
8801 0000 0001 208 
li de Casse di Sparagn 
dal Friûl-VJ - Sede di 
Glemone (UD) 
Ancje une picule cifre e 
pues manda indevant la 
nestre (e tô) bataie par 
un Friûl plui furlan 





Nol jere dome il plui grant poete 
furlan dopo Pasolini, ma al jere un 
dai nons plui impuartants de poesie 
taliane di vuê. Par chest, la pierdite 
di Pierluigi Cappello, mancjàt il prin 
di Otubar, pe nestre leterature e pe 
nestre culture e je irimediabile. Par 
rindisi cont dal parcè, al baste cjalà 
cetantis juriis che la fuarce creative 
des sòs poesiis e à convint a jemplàlu 
di premis: dal Montale al Bagutta, 
dal Viareggio (che alè un pòc l'Oscar 
de poesie taliane) al Premi De Sica, 
vùt dret des mans dal President de 
Republiche. In Italie no si podeve 


domandà di plui. 


PAR CHEST, UN GRUP DI SAVIS 
COGNOSSIDÒORS DE SÒ OPARE A 
VEVIN PENSÂT DI CANDIDALU 
PAL RICOGNOSSIMENT PLUI 
GRANT: IL PREMI NOBEL. È 
di fat, la candidature presentade dal 
Pen Club di Triest e je stade acetade 
de Academie di Svezie, parcè che il 
curriculum dal poete e la sò stature 
inteletuàl a jerin pardabon di nivel 
internazionàl. Varessial rivàt adore a 
otignî il plui grant ricognossiment? 
Cuissà: la mancjance di traduzions 
in altris lenghis no varès judàt, ma 
forsit intai agns chest aspiet al sarès 
stàt mendAt e salacor la cualitàt dai 
siei viers e varès concuistàt ducj. No 
lu savarìn mai. Pierluigi nus à lassàts 
masse adore. 


E AL LASSE UN GRANT VUEIT 
INTUN PANORAME CULTURAL 
FURLAN DULÀ CHE ARO- 
MAI DUCJ I GRANCJ INTELE- 
TUÀI CHE A VEVIN MARCAT 
IL SECONT NÙFCENT NUS ÀN 
LASSÂT. L’ultin al è stàt pôcs mês 
indaùr, Leonardo Zanier, ma la liste 
e je lungje: di Amedeo Giacomini 
a Elio Bartolini, di Tito Maniacco 
a Novella Cantarutti, di Luciano 
Morandini a Carlo Sgorlon, di 
Franco Marchetta a pre Toni Beline, 
tai ultins dîs agns une cove di autòrs 
cetant impuartants pal Friùl nus à 
bandonàts, di bessòi, cence riferi- 
ments. 


«Al varès vàt ancjemò pagjinis stra- 
ordenariis di scrivi par contà il Friùl 
che fin cumò nissun al è stàt bon 
di contà. E par chest al è un pecjàt 
dopli che al sedi mancjàt»: peraule 
di Flavio Santi, scritòor ma ancje 
docent universitari e critic, che al à 
mot i prins pas di poete in chê farie 
di talents che e fo La barca di Babele, 
golaine poetiche origjinàl direte di 
Pierluigi adun cun Ivan Crico pal 
Circul Menocchio di Montreal. 

Propit Crico si vise di chê esperien- 
ce: «Pierluigi al è stàt par ducj nô un 
cataclisme pacjific, che nus à judàt a 
esplorâ une dimension no cognos- 
sude. O scrivevin par talian, furlan, 
bisiac, triestin: e chê e fo une des 
realtâts plui significativis pe culture 
regjonâl di in ché volte». Baste cjalà i 
nons di chei che a àn scrit par cheste 
golaine: Alberto Garlini, Vincenzo 
Della Mea, Mario Benedetti, Gian 
Mario Villalta, Novella Cantarutti, 
Nelvia Di Monte, Umberto 
Valentinis, Giacomo Vit e po Ida 
Vallerugo e Flavio Santi. Che al 
fevele di Cappello come dal “Usain 
Bolt de nestre leterature”,e no dome 
pes poesiis ma ancje pes pagjinis di 


FURLAN 


FOTO DI MAURIZIO FRULLANI 


La muart di Cappello e je cussì une 
vere disgracie, parcè che nus gjave 
chel che al varès podùt jessi un ri- 
feriment par une gjernazie gnove di 
inteletuài. E par chest, al è ancjemò 
plui fuart il corot che al à sburtàt un 
miàr di personis a strenzisi ai siei pa- 
rincj intai funerài che si son davuelts 
a Cjassà. 

Alì, pre Giovanni Straulino al à sa- 
ludàt il poete cjapant sù propit la 
profezie di Pasolini: «al vignarà dopo 
di me un come me, che al tornarà a 
dâ la anime al Friùl». 

Cappello al à tornàt a dà ae lenghe 
furlane une altece leterarie che no 
veve di un pieg: soredut inte racuelte 
Dittico, dulà che e je la poesie Inniò 
che Alice e à sielzàt par dài l’ultin 
salùt ae fin dai funeràìi. 

Il so furlan, madressàt cun Amòrs 


DOPO PASOLINI 


e© Walter Tomada 





e cun I me donzel, al à vàt par lui 
il stes valòr formatîf che lis Poesie a 
Casarsa a àn vût pal zovin Pasolini. 
Ancje par lui dut câs la universalitàt 
dal messag e à finît par menâlu oltri 
la marilenghe, cussì come che Pier 
Pauli al jere stàt bon di slargjà il so 
voli “Di Pordenon al mont”. 


COME PASOLINI, CAPPELLO 
NOL À SCRIT DOME POESIIS MA 
ANCJE SACS E UN ROMANÇ. Il 
mont di Scluse, dulà che al è nassût, 
al è deventàt in gracie dal so talent 
une metafore di un mont che al cîr 
memorie e no le cjate: il mont dai 
nestris vons che a vignivin di une cul- 
ture contadine e le àn viodude murî, 
cence un parcè. Un parcè che i viers 
di Cappello no cjatin, ma a son bogns 
di trasformà in pure bielece. Il 


Al à cjalàt cui voi 
di un frutin la essence plui 
fonde dal misteri de vite 





RE i lite all'imperatore 


aiia NELAMITO iAP 
VTO Seit 


Cosi come oggi tanti anni fa 
manda re a dire all'imperatore 
che rutti i pozzi si sono seccati 
l brilla il sasso lasciato dall'acqua. 
orientate le vostre prore dentro Varsar 


co) BLE 


prose: «Cemût che al conte lui, il 
taramotin Questa libertà no lu à mai 
contàt nissun. Une straordenarie di- 
mostrazion che Pierluigi intai agns 
a vignî al sarès stàt bon di regalànus 
di sigùr il grant romanç che al Friùl 
i mancje». Al cres ancjemò di plui il 
corot di chei che lu àn cognossàùt e a 
àn viodût trop che — ancje cun dutis 
lis dificoltàts che l’incident i veve 
lassàt - la sò poesie e je stade buine 
di dismovi intai letòrs e intai siei 
coleghis. Il bisiac Ivan Crico, par 
esempli, al conte che «A Pierluigi 


la vite i veve gjavât dut, ma no la vôs 
par cjantâle. Cence mai cedi aes la- 
mentazions. Anzit, cirint di cjalâ cui 
voi di un frutin la essence plui fonde 
dal misteri de vite, cun tante voie 
di maraveAsi dai siei miracui e tra- 
dusiju in peraulis e sunòrs bogns di 
deventà musiche». Musiche come la 
version di Inniò che Alice e à fat 
juste in timp a puartà ai Colonos 
chest Istàt: e no varès mai pensàt 
che chel stes toc al sarès coventàt 
juste doi mês dopo pal so funeràl. E 
(© W. Tom) 





LUCIANO LUNAZZI 


il creador de pop 
art furlane. Nus 

a lassats un mit 
plen di bontat 


e© Alessio Screm 


«T ? 


om di carton”, “l’hippie zentîl”, 
“il mestri di vite”, l’artist cjargnel 
Luciano Lunazzi, origjinari di 
Cjaline di Davàr, nus à lassàts ae etàt 
di 65 agns, ai 4 di Otubar, par vie di 
un mâl improvîs, un infart che lu à 
cjapàt tal sium inte sò cjase a Udin. Il 
grant displasè de sò partence al è stàt 
di ducj i furlans, e no dome di chei 
passionàts di art. Di fat, il so funeràl 
inte glesie dal cimitieri di Sant Vît, 
realizàt midiant di une colete pal 
paiament des spesis, al à viodùt la 
presince di cetante int, amîs, cognos- 
sints, preseadòrs che lu àn ricuardàt 
cun poesiis, testemoneancis, contis, 
la sole presince, il sun di une armo- 
niche e la bandiere dal Friùl. 





Il “re dai tacons”, la muse, la barbe e 


la vòs des “pirulis par furlan” che lu 
an rindùt cetant famòs in Patrie e fùr, 
midiant de rêt. Un om ad ogni mût 
real, pûr e assurt. Si lu podeve cjatà 
un pòc dapardut, dal Stadi Friuli aes 
sagris, aes mostris, al concierts, aes 
ostariis, dentri e fùr, cui siei vistîts 
stravagants, dulà che no mancjave 
mai une citazion par furlan. Vûstu 
cuntune scrite te maiute, o te barete, 
o te borsete. Cussì lis sôs oparis, ispi- 
radis ae pop art. Un fenomen che al 
à rinoVàt fin a fâlu dut so. 

Une pop-art furlane, dulà che 
“Campbell Soup” di Andy Wahrol 
e devente “Brovade e Muset”, par 
esempli, o “Panoles Underground” e 
lis versions in marilenghe des iconis 
dal rock. I siei autobus multicolòr, lis 
sos sacumis ala Haring,isiei “Strange 
Cats”,imoràrs e i “Flux kids”, simbui 
di deventà ideis par spilutis, gadgets, 
art di meti intor. 

Un om che al à viazàt par 25 agns 
ator pal mont: Iran, Pakistan, Indie 
e dute la Europe, la Australie e lis 
Americhis e in tancj altris lûcs, des 
grandis metropolis ai paisuts di- 
smenteâts. Ambients dai plui dife- 
rents, esperiencis che a àn jemplade 
la sô valîs di artist e pensadôr, tornât 
in Friûl. 

Al mancje bielzà Luciano, lui che al 
voleve e si inzegnave ae creazion di 
un coletîf di artiscj furlans — no par 
fuarce a nivel anagrafic, ma di cultu- 
re (cussì mi à dit intune ocasion) —, 
bogns di fàsi ricognossi tant che une 
realtàt fuarte, di jessi sostignude de 
Regjon inte stesse maniere de mu- 
siche, dal audiovisîf e dal teatri. Di 
ciert, Luciano al è e al reste un dai 
artiscj furlans plui origjinài de con- 
temporaneitàt. E 

TAI DES PROVINCIIS. 


Adiu a Gurize e Pordenon, 
e lis polemichis no si bonin 


Tai des provinciis furlanis: un pas 
indenant te disburocratizazion, o 
coscj in plui cu la pierdite de aree 
vaste? A doi agns de sopression 
dai ents provinciài decidût de 
Regjon, il percors si sta aromai 
sierant, viodùt che cui 22 di Avrîl 
no esistarà plui nancje la ultime 
restade, ven a stai ché di Udin, 
che di fat al moment e esist dome 
in maniere formâl, viodùt che 
ancje dutis lis sôs competencis a 
son passadis a altris ents. Ai 30 di 
Setembar e je stade la ultime dì pes 


Provinciis di Pordenon e di Gurize. 


I doi ents - il prin fat sù dal 1968, 
Gurize adiriture intal 1927 - a àn 
pleàt e metùt intun scansel i lôr 
confenons. 


LA DISCUSSION JENERI I 

EX AMINISTRADORS E LA 
AMINISTRAZION REGJONAL 
E RESTE FUARTE eo savarin 
dome in futûr se cheste sielte e 
sedi stade buine o falade: chel che 
al è clàr, sot i voi di ducj, al è che 
- dopo il risultàt dal referendum 
dal Dicembar 2016 - dome inte 
nestre Regjon lis provinciis a son 
stadis eliminadis. Il teme des 
sopression dai ents provinciài al è 
tornàt fûr intant de presentazion 
a palas Belgràt a Udin dal libri 
Province decapitate e risorte dai 
costituzionaliscj Bertolissi e 
Bergonzini. Ta ché ocasion al è 
saltàt fàr che il tai des provinciis 
nol à volût dî sparagns ma coscj 
in plui par 5 milions di euros 

ad an, viodût che i dipendents a 
son passàts in Regjon cun coscj 
contratuài plui alts. 





UDIN: LIS PERAULIS DI 
FONTANINI. «A son mil 
dipendents - al dîs Pietro 
Fontanini, ancjemò par cualchi 
més ultin president de provincie 
di Udin -, passàts ae aministrazion 
regjonàl dulà che i contrats a 
costin di plui, dulà che e je une 
seconde paie suplementàr (la 
“quattordicesima”) che in provincie 
no jere, e po no si à rivàt a fàju lâ 
tai Comuns dulà che tant personàl 
al sta lant in pension e a son 
dificoltàts di gjestion». Se i coscj a 
son un fatòr, il probleme dut câs al 


eè Pieri Cargnelutti 


IL PALAC DE PROVINCIE DI UDIN 


è chel che cun cheste decision si è 
lâts a eliminà la cussì clamade "aree 
vaste": «Pensìn dome ae culture - al 
dîs Fontanini - viodût che une volte 
la Provincie e vignive incuintri 
dulà che la Regjon no rivave: 

se cheste e pensave aes gruessis 
manifestazions, nò si dave une man 
ae coral di un paîs. La gjestion 

des struturis scolastichis: prime la 
Provincie e intervignive dapardut, 
cumò tu âs la Uti di Udin che e je 
responsabile des sòs scuelis come 
di chés di Tumieç o di Glemone. 
La motorizazion cun nò e 
funzionave, e po pensìn aes stradis: 
i dipendents dal setòr a son simpri 
a palaç Belgràt a ma a son finîts in 
FVG Strade che e je une societàt 
privade di proprietàt de Regjon, 
ma bisugnarà viodi se il tratament 
contratuàl al va ben ai interessAts. 
No stin po a fevelà de decision di 
dà dut in man aes Uti, viodàt che 
cualchidun al à metàt i servizis in 
condivision, altris ju àn tignùts: 
pensìn dome ae sielte dal Comun 
di Triest di tignîsi la polizie local 
invezit che metile te Uti triestine». 





PORDENON: LA OPINION DI 
CIRIANI. Ancje a Pordenon il 
sindic Alessandro Ciriani, che 
prime al è stàt l'ultin president de 
Provincie tal Friùl ocidentà], le 
pense in maniere similar: «Cemàt 
si fasial a pensà — al dîs — che 

18 pigulis provinciis come lis 

Uti a puedin seguî lis cuistions 
che a integnin teritoris slargjàts? 
Mi capite di scugnî relazionàmi 
cuntune Uti e po cun comuns che 





no àn cjapàt part o che invezit a 
son dentri di altris unions par viodi 
di une strade. No si pues aministrà 
in cheste maniere». Par Ciriani, la 
organizazion de aree vaste e sarà un 
teme che bisugnarà tornà a cjapà 
in man: «Si à volùt fà — al spieghe 
— une riforme centraliste ma e je 

la necessitàt di une gjestion che e 
consideri i grues intervents che a 
son strategjics. Al va ancje dit che 
di imprin al jere chest resonament 
cuant che si fevelave di un ent no 

a caratar eletîf, ma si è làts par une 
altre strade». 


LA DIFESE, Di bande sò, la 
Regjon cul assessòr Paolo Panontin, 
e continue a sostignî lis sieltis fatis: 
«O vin eliminàt — al dîs — un nivel 
aministratîf parcè che ritignût un 
pés burocratic e cun coscj inutii. 
Dal sigûr, no a dam de democrazie. 
Si smenteìn che o sin une regjon 
pigule cun a pene un milion e 215 
mil abitants e dividude in 216 
Comuns, come che e conte une 
provincie come chê di Brescia». 
Tancj agns indaùr, dispès la opinion 
publiche e lamentave la esistence 
des provinciis, e cumò i furlans 

a àn dat l'esempli in dute Italie 

di vélis taiadis. Ce che o podìn 
domandìsi nô, in spiete di capî se 
la lòr sopression e je stade positive 
o mancul, al è se pardabon i furlans 
a vevin di scugnî dà l'esempli al 
rest dal paîs talian o se a podevin 
spietà prime di cjatàsi, sul plan 

de organizazion aministrative 
regjonàl, cence i ents provinciài, 
cuntun pàr di Uti partidis e altris 
no in maniere complete, e in diviers 
càs, come par chel che al inten la 
comunitàt culinàr di Colorét, cun 
sindics in barufe dopo jessi làts 
dacuardi par passe 40 agns. E 

je une domande necessarie par 

vie che, se i timps a domandin di 
sparagnà e di gjavà vie lis stragariis, 
la comunitàt furlane vevie pardabon 
dimostràt di vé lis mans sbusadis 
plui di altris in Italie? E 












A 
DAL FRIVL 
BURANANARANONUNONONONO NONONO NONONONO NONONONO NONOMAN 
Midiant de storie dai cognons furlans, 
si fàs ancje la storie dal nestri Friùl. 
Chest mês us proponîn 5 cognons che 
a àn divignince gjermaniche. 


(gjavats fûr di «I cognomi del Friuli» di 
Enos Costantini e Giovanni Fantini ed. La 
Bassa/LithoStampa. O ringraciìn i autòrs 
pe disponbilitàt e pe colaborazion). 


BAIS 

Dal todesc weiss che al vûl dî “blanc”. 
Si cjatilu a S. Vît de Tor, Gurize, 
Flumisel e Gradiscje. 1648, / Febb. 
Francesco figliolo del g. Vincenzo Bais 
sa S. Andrato abit. Brazzano, famiglio, 
tira schiopettata su immagine S. Nome 
di Gesù sopra casa pievano di Brazzano 
e con altri 3 tira sassi sulla stessa, 1672 
Zuanne Bais sotano di Visco fittuale 
nobb. Zucco. 


BULFON / BULFONE / BULFONI 

AI è l’adatament dal non gjermanic 
Wolfang. 

1465 Bulfo tedesco falegname g. Gio. de 
Rostat abit. in Udine; la forme Bulfon 
e je carateristiche di Mueg e Trasaghis: 
1773 Maddalena di Giacomo Bulfon q. 
Pietro q. Giacomo Bulfon di Bulfon di 
Moggio sposa Giovanni di Giovanni 
Bulfon; 

Di Bulfone a ‘nd je tancj a Tavagnà, 
Felet, Udin e Feagne. Bulfoni si 
cjatilu soredut a Udin, Gurize, San 
Zuan, Mortean e Rivignan. 1553, 13 
Agosto muore don Bulfone abitante a 
Udine borgo S. Lucia lasciando 3 figli 
che vengono accolti in Ospedale a Udine 
perchè la concubina è partita abbando- 
nandoli. 


FLEBUS 


Cognon tipic di Torean. Si pense che 
al puedi derivà di un antîc toponim 
Flegebusch, savint che Flege al jere un 
antîc cognon de Gjermanie e che 
busch al vàl dî “bosc”. Duncje “Bosc 
di Flege”. No son ràrs i cognons di 
origjin gjermaniche inte zone di 
Cividàt par vie dei tancj soldàts, co- 
merciants e v.i. che a rivarin te ete 
patriarcjàl. 

1322, 29 Giugno Giovanni detto 
Flebus f.g. Cello di Prampero; 1489 
Giacomo Gomba g. Gio di Virco teneva 
un maso del nob. Giovanni Flebus. 


FLEC 


Non di cjasade cuntune buine difu- 
sion a Glemone, Doltris e Dieç. Al 
vûl dî“maglât, tacolàt”e duncje al devi 
jessi stàt un sorenon par une persone 
cun maglis o pivicjis. 

1271 Jacobo Fleycherio a Gemona; 
1310 Fleca aurifice de Civitate. 


LANTIERI 

Dal non Lanther, si cjate a Pordenon 
e Udin. 

1594 Sig.ra Lanthera con li figlioli 
et Schrivani non si sono confessati a 
Pasqua; 1677 Pietro Someda affitta a 
Giovanni Lanteriis di Udine una stalla 
sita nell’androna Brenari. i 





La Fondazion Friùl 
e finanzie 
20 bants 

pes scuelis 
superlòrs 


FONDAZIONE 


FRIULI 


La Fondazione Friuli e à fat savé 





i risultàts dal Bando Arricchimento 
offerta formativa 2017 — il tiermin 
pes domandis al scjadeve ai 3 di 
Lui passât — indreçât aes scuelis 
secondariis superiòr des provinciis 


di Udin e Pordenon. 


A SON STATS ACETATS 20 
PROGJETS SCOLASTICS 
SMIRATS A MIORA LA 
CUALITAT DE UFIERTE 
FORMATIVE DAI ISTITÙTS 
RELATÎFS, L'obietîf dal bant, rivàt 
ae cuinte edizion, al è chel di favorî 
la formazion dai zovins potenziant 
lis lôr competencis linguistichis e 
sientifichis, ma ancje in materie di 
citadinance ative e di cognossincis 
digjitàls. 

Fra i temis dai progjets acetàts, 

la valorizazion des lenghis 
comunitariis, comunicà miòr cui 
gnùfs stumenti digjitài, avigniments 
di prevenzion de dispersion 
scolastiche. 

Dentri dai i vincj, un al à un titul 
(ancje) par furlan: Par gracie di diu 
- per grazia di Dio. Il pellegrinaggio 
religioso nelle terre del Friuli: dalla 
Romea Strata ai percorsi della 
religiosità popolare presentàt dal 
Istitàt Statàl di Istruzion Superiòr 


Bonalt Stringher di Udin. 


I PROGJETS A VARAN DI 

JESSI DISVILUPÀTS INTAL AN 
SCOLASTIC 2017-2018. 

cemùt che di regolament, il risultàt 
dai progjets singui al varà di jessi 
esprimùt ancje di une opare di 
creativitàt: un elaboràt multimedia], 
un sît web o un periodic, un 
spetacul o un curtmetras. Un 
prodot finàl dal inzen dai arléfs. 

Il president de Fondazion Friùl 
Giuseppe Morandini al è content 
de cualitàt dai lavòrs presentàts: 
«Ancje chest an o vin tant preseàt 
la capacitàt progjetuàl des scuelis, 
che a metin in cjamp iniziativis di 
alte cualitàt che in cheste edizion si 
son incentradis, ancje cun soluzions 
inovativis, su la cognossince des 
lenghis, su la citadinance ative e no 
dome. Il nestri obietîf, condividàt 
cu lis istituzions scolastichis, al 

è chel di favorî iniziativis che 

a puedin proponi une ufierte 
formative plui complete e soredut 
aderente aes dibisugnis efetivis di 
ogni istitàt singul». E 





Par viodi i altris contignùts 
de “La Patrie dal Friùl°”, 


abonaitsi. Dutis lis informazions si cjatin li dal sît 





www.lapatriedalfriul.org 


— === en 


Per vedere gli altri contenuti 
de “La Patrie dal Friùl°”, 
abbonatevi. Tutte le informazioni si trovano sul sito 


www.lapatriedalfriul.org 

Che tu sedis za abonât o che tu 

















le vedis lete dome cualchi volte, 


aboniti o rinove l'abonament 






a un mensîl unic: almancul une volte 





al mês, lei par furlan! 


